《春怀六首怀方侯也 其六》
明代·孙绪

侃侃怡庵老，尚友考亭翁。雪霜凌气节，星宿罗心胸。

岭云识九凌，海日明孤忠。高位摧晋如，宦业无全功。

归来课孙子，托心付冥鸿。毁誉置不问，庭闱日融融。

没去几岁年，赫赫今宗工。贻孙有嘉谋，世业有良弓。

诸孙见循吏，想像忆高风。

作者简介：初人。洪武中官饶阳知县，均赋役，清刑罚，以廉能称。